**ΚΕΦΑΛΑΙΟ 10**

**Άσκηση 1**

Μια επιχείρηση προσφέρει προϊόντα που η τιμή τους χωρίς τον φόρο δαπάνης (ΦΠΑ) είναι 250€. Αν ο φορολογικός συντελεστής είναι 24%, να υπολογίσετε τον φόρο και την τελική τιμή με ΦΠΑ.

**Άσκηση 2**

Μια επιχείρηση πουλά ένα προϊόν στην τιμή των 600€ (συμπεριλαμβάνεται ο ΦΠΑ). Αν ο φορολογικός συντελεστής είναι 20%, να υπολογίσετε την τιμή του προϊόντος χωρίς ΦΠΑ και τον φόρο δαπάνης.

**Άσκηση 3**

Μια επιχείρηση πουλά ένα προϊόν στην τιμή των 150€ (συμπεριλαμβάνεται ο ΦΠΑ). Αν η τιμή πώλησης (χωρίς ΦΠΑ) είναι 120€, να υπολογίστε τον φορολογικό συντελεστή.

**Άσκηση 4**

Σε οικονομία στην οποία ισχύει προοδευτική φορολογία, ο φορολογικός συντελεστής καθορίζεται από τον παρακάτω πίνακα:

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 - 10.000€ | 0% |
| 10.001 – 30.000€ | 15% |
| 30.001 – 50.000€ | 30% |
| 50.001 και άνω | 45% |

α. Να υπολογίσετε τον φόρο εισοδήματος που θα πληρώσουν δύο πολίτες. Ο πολίτης Α με ετήσιο εισόδημα 45.000€ και ο πολίτης Β με ετήσιο εισόδημα 65.000€.

β. Τι ποσοστό του εισοδήματος τους αποτελεί ο φόρος που πλήρωσα οι δύο πολίτες;

(Το αποτέλεσμα των υπολογισμών να φτάσει μέχρι ένα (1) δεκαδικό ψηφίο).

**Άσκηση 5**

Δίνεται ο ακόλουθος πίνακας:

|  |  |  |  |  |
| --- | --- | --- | --- | --- |
| ΚΛΙΜΑΚΑ ΕΙΣΟΔΗΜΑΤΟΣ | ΣΥΝΤΛΕΣΤΗΣ (%) | ΚΛΙΜΑΚΙΟ ΕΙΣΟΔΗΜΑΤΟΣ | ΦΟΡΟΣ ΚΛΙΜΑΚΙΟΥ | ΣΥΝΟΛΟ ΦΟΡΟΥ |
| 0 – 10.000€ | 5 |  |  |  |
| 10.001 – 30.000 | 10 |  |  |  |
| 30.001 – 50.000 | 15 |  |  |  |
| 50.001 και άνω | 20 |  |  |  |

α. Να συμπληρώσετε τις στήλες του πίνακα.

β. Να υπολογίσετε τον φόρο που θα πληρώσουν τρία άτομα (Α, Β, Γ) με εισοδήματα 15.000€, 35.000€ και 60.000€ αντίστοιχα.

γ. «Η άμεση φορολογία είναι συνήθως προοδευτική φορολογία». Να εξηγήσετε την πιο πάνω φράση.

**Άσκηση 6**

Δίνεται ο παρακάτω πίνακας που αφορά τη φορολογία εισοδήματος

|  |  |
| --- | --- |
| ΚΛΙΜΑΚΙΟ ΕΙΣΟΔΗΜΑΤΟΣ | ΣΥΝΤΕΛΕΣΤΗΣ (%) |
| 20.000 | 22 |
| 10.000 | 29 |
| 10.000 | 37 |
| Υπερβάλλον | 45 |

Ο πολίτης Α και ο πολίτης Β δηλώνουν ετήσιο εισόδημα 25.000€ και 35.000€ αντίστοιχα. Να υπολογίσετε τον φόρο που θα πληρώσει ο καθένας, με βάση την παραπάνω κλίμακα φορολογίας εισοδήματος.

**Άσκηση 7**

Δίνεται ο παρακάτω πίνακας που αφορά τη φορολογία εισοδήματος

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 - 10.000€ | 0% |
| 10.001 – 30.000€ | 10% |
| 30.001 – 40.000€ | 20% |
| 40.001 και άνω | 30% |

α. Ο πολίτης Α και ο πολίτης Β δηλώνουν ετήσιο εισόδημα 35.000€ και 50.000€ αντίστοιχα. Να υπολογίσετε τον φόρο που θα πληρώσει ο καθένας, με βάση την παραπάνω κλίμακα φορολογίας εισοδήματος.

β. Ο καθένας από τους παραπάνω δύο πολίτες αγοράζει ένα αυτοκίνητο αξίας 7.000€. Πληρώνει επιπλέον φόρο δαπάνης, που υπολογίζεται με φορολογικό συντελεστή 10%

1. Να υπολογίσετε τον φόρο δαπάνης.
2. Να υπολογίσετε τον φόρο αυτό ως ποσοστό στο εισόδημα των πολιτών Α και Β.

Ποιο είναι το συμπέρασμά σας για την αναλογικότητα του φόρου δαπάνης ως προς το εισόδημά τους;

**Άσκηση 8**

Δίνεται ο παρακάτω πίνακας που αφορά τη φορολογία εισοδήματος

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 - 10.000€ | 0% |
| 10.001 – 20.000€ | 10% |
| 20.001 – 40.000€ | 15% |
| 40.001 – 60.000€ | 25% |
| 60.001 και άνω | 40% |

α. Ο πολίτης Α και ο πολίτης Β έχουν ετήσιο εισόδημα 32.000€ και 50.000€ αντίστοιχα. Να υπολογίσετε τον φόρο που θα πληρώσει ο καθένας με βάση την παραπάνω κλίμακα φορολογίας εισοδήματος.

β. Τι ποσοστό του εισοδήματος τους αποτελεί ο φόρος που πλήρωσαν οι δύο πολίτες;

γ. Να χαρακτηριστεί αιτιολογημένα ο Φόρος Προστιθέμενης Αξίας (ΦΠΑ) ως προς το εισόδημα, με κριτήριο την αναλογικότητά ή μη, στην περίπτωση που καθένας από τους δύο παραπάνω πολίτες δαπανήσει 1.000€ για την αγορά επίπλων, η οποία επιβαρύνεται με ΦΠΑ 15% (σημειώνεται ότι ο ΦΠΑ δεν συμπεριλαμβάνεται στη δαπάνη).

**Άσκηση 9**

Η οικογένεια Γεωργίου έχει ετήσιο εισόδημα 20.000€, ενώ η οικογένεια Νικολάου έχει ετήσιο εισόδημα 40.000€. Καθεμία από τις δύο οικογένειες πραγματοποίησε δαπάνες κατανάλωσης αξίας 8.000€. Αν για τις παραπάνω δαπάνες πλήρωσαν φόρο ΦΠΑ που είναι ίσος με 20% (ο ΦΠΑ δεν συμπεριλαμβάνεται στη δαπάνη) ζητείται:

α. Να υπολογίσετε τον φόρο δαπάνης που θα πληρώσει το κάθε νοικοκυριό.

β. Να δείξετε ότι ένας έμμεσος φόρος, όπως ο ΦΠΑ, είναι ουσιαστικά αντίστροφα προοδευτικός.

**Άσκηση 10**

Ο Κώστας Reznor είναι διευθυντής πωλήσεων της δισκογραφικής εταιρίας «mamanian records» με μηνιαίο μισθό 2.500€. Ο Περικλής Φροστίδης είναι υπεύθυνος δημοσίων σχέσεων στην ίδια εταιρία με μηνιαίο μισθό 2.000€. Και οι δύο υπάλληλοι αμείβονται επιπλέον και με 13ο μισθό. Ο συντελεστής υπολογισμού του Φόρου Εισοδήματος είναι οι ακόλουθοι:

|  |  |
| --- | --- |
| ΕΤΗΣΙΟ ΕΙΣΟΔΗΜΑ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 - 10.000€ | 0% |
| 10.001 – 20.000€ | 10% |
| 20.001 – 50.000€ | 20% |
| 50.000 και άνω | 30% |

α. Να υπολογίσετε τον φόρο εισοδήματος του Κώστα Reznor και του Περικλή Φροστίδη για το 2019.

β. Τον Δεκέμβριο 2019, ο Κώστας Reznor και ο Περικλής Φροστίδης αγόρασαν μουσικό εξοπλισμό συνολικής αξίας 2.800€ που περιλαμβάνει ΦΠΑ 25%.

Ζητείται:

1. Να υπολογίσετε το ποσό του ΦΠΑ που πλήρωσε ο καθένας.
2. Να εξηγήσετε, με αριθμητικούς υπολογισμούς, για ποιον από τους δύο αγοραστές ο ΦΠΑ είναι κοινωνικά πιο άδικος και να το σχολιάσετε.

**Άσκηση 11**

Ο Π. Αντωνίου και ο Α. Αγγελόπουλος έχουν ετήσιο εισόδημα 40.000€ και 30.000€ αντίστοιχα. Αποφάσισαν και οι δύο να αγοράσουν αυτοκίνητο, ο Π. Αντωνίου αξίας 9.440€ και ο Α. Αγγελόπουλος αξίας 10.620€. Στην τιμή των αυτοκινήτων περιλαμβάνεται Φόρος Προστιθέμενης Αξίας (ΦΠΑ) 18%.

Ζητείται:

α. Να υπολογίσετε τον Φόρο Προστιθέμενης Αξίας (ΦΠΑ) που θα πληρώσει ο καθένας.

β. Να εξηγήσετε, με αριθμητικούς υπολογισμούς, αν η πιο πάνω φορολογία είναι δίκαιη ή άδικη.

**Άσκηση 12**

Να υπολογίσετε τον φόρο εισοδήματος που θα πληρώσουν δύο πολίτες Α και Β με ετήσιο εισόδημα 20.000€ και 25.000€ αντίστοιχα στις παρακάτω περιπτώσεις:

α. Ο φόρος είναι αναλογικός με φορολογικό συντελεστή 10%. Τι ποσοστό του εισοδήματός τους καταλαμβάνει ο αναλογικός φόρος που πλήρωσαν οι δύο πολίτες;

β. Ο φόρος είναι προοδευτικός και ο φορολογικός συντελεστής καθορίζεται από τον παρακάτω πίνακα:

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 – 5.000€ | 0% |
| 5.001 – 20.000 | 10% |
| Άνω των 20.000 | 20% |

Τι ποσοστό του εισοδήματος τους είναι ο προοδευτικός φόρος που πλήρωσαν τελικά και οι δύο φορολογούμενοι πολίτες;

**Άσκηση 13**

Στη χώρα Α η φορολογία των επιχειρήσεων είναι αναλογική και ο φορολογικός συντελεστής είναι 20%.

α. Να υπολογίσετε τον φόρο που θα πληρώσουν δύο επιχειρήσεις (Χ, Ψ) με ετήσια κέρδη 50.000€ και 80.000€ αντίστοιχα.

β. Τι ποσοστό των κερδών αποτελεί ο φόρος που πλήρωσαν οι δύο επιχειρήσεις;

**Άσκηση 14**

Σε μια υποθετική οικονομία τα εισοδήματα των πολιτών φορολογούνται με βάση την παρακάτω κλίμακα:

|  |  |
| --- | --- |
| ΕΙΣΟΔΗΜΑ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 – 1.000 | 0% |
| 1.001 – 2.500 | 5% |
| 2.501 – 4.000 | 15% |
| 4.001 – 7.000 | 30% |
| 7.001 – 15.000 | 40% |
| 15.001 και άνω | 45% |

Ποιο είναι το εισόδημα που δήλωσε ένας πολίτης (Α), ο οποίος πλήρωσε φόρο 3.000€;

**Άσκηση 15**

Σε μια υποθετική οικονομία τα εισοδήματα των πολιτών φορολογούνται με βάση την παρακάτω προοδευτική κλίμακα.

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ | ΣΥΝΤΕΛΕΣΤΗΣ (%) |
| 0 – 500 | 0 |
| 501 – 2.000 | 10 |
| 2.001 – 5.000 | 20 |
| 5.001 – 10.000 | 30 |
| > 10.001 | 40 |

Τι εισόδημα έχουν οι παρακάτω πολίτες, όταν πληρώνουν φόρο:

Πολίτης Α: φόρος 200€

Πολίτης Β: φόρος 100€

Πολίτης Γ: φόρος 4.000€

Πολίτης Δ: φόρος 800€

**Άσκηση 16**

Δίνεται ο παρακάτω πίνακας που αφορά τη φορολογία εισοδήματος:

|  |  |
| --- | --- |
| ΕΤΗΣΙΟ ΕΙΣΟΔΗΜΑ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ |
| 0 – 10.000 | 0% |
| 10.001 – 20.000 | 10% |
| 20.001 – 40.000 | 20% |
| 40.001 και άνω | 30% |

α. Ο πολίτης Α δήλωσε ετήσιο εισόδημα 50.000€. Να υπολογίσετε τον φόρο που θα πληρώσει με βάση την παραπάνω κλίμακα εισοδήματος.

β. Ο πολίτης Β, σύμφωνα με το ετήσιο εισόδημά του, πλήρωσε φόρο 2.000€ με βάση την παραπάνω κλίμακα εισοδήματος. Να υπολογίσετε το εισόδημα που δήλωσε.

γ. Καθένας από τους παραπάνω δύο πολίτες αγοράζει ένα αυτοκίνητο αξίας 12.000€. Πληρώνει επιπλέον φόρο δαπάνης που υπολογίζεται με φορολογικό συντελεστή 10%.

1. Να υπολογίσετε τον φόρο δαπάνης
2. Να υπολογίσετε τον φόρο δαπάνης ως ποσοστό στο εισόδημα των πολιτών Α και Β

δ. Με βάση τα προηγούμενα αποτελέσματα ποιο είναι το συμπέρασμά σας για την αναλογικότητα του φόρου δαπάνης ως προς το εισόδημα των πολιτών Α και Β.

**Άσκηση 17**

Σε μια υποθετική οικονομία τα εισοδήματα των πολιτών φορολογούνται με βάση την παρακάτω κλίμακα.

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ (%) |
| 0 – 1.000 | 0% |
| 1.001 – 2.000 | ; |
| 2.001 – 3.000 | 10% |
| >3.001 | 15 |

Αν ένας πολίτης Α της χώρας αυτής δηλώσει εισόδημα 2.500€ και πληρώσει φόρο 100€, να προσδιορίσετε τον φορολογικό συντελεστή.

**Άσκηση 18**

Σε μια υποθετική οικονομία τα εισοδήματα των πολιτών φορολογούνται με βάση την παρακάτω κλίμακα.

|  |  |
| --- | --- |
| ΕΙΣΟΔΗΜΑ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ (%) |
| 0 – 1.000 | 0% |
| 1.001 – 2.500 | 5% |
| 2.501 – 4.000 | 15% |
| 4.001 – 7.000 | 30% |
| 7.001 – 15.000 | 40% |
| 15.001 και άνω | ; |

Αν ένας πολίτης της χώρας αυτής δηλώσει εισόδημα 20.000€ και πληρώσει φόρο 6.650€ να προσδιορίσετε τον φορολογικό συντελεστή στο τελευταίο κλιμάκιο.

**Άσκηση 19**

Με βάση την παρακάτω φορολογική κλίμακα ένα άτομό το οποίο έχει εισόδημα 25.000€ πληρώνει φόρο 2.000€, ενώ κάποιος που έχει εισόδημα 50.000€ πληρώνει φόρο 7.500€. Να υπολογίσετε τους φορολογικούς συντελεστές των 2 τελευταίων κλιμακίων.

|  |  |
| --- | --- |
| ΚΛΙΜΑΚΑ ΕΙΣΟΔΗΜΑΤΟΣ (€) | ΦΟΡΟΛΟΓΙΚΟΣ ΣΥΝΤΕΛΕΣΤΗΣ (%) |
| 0 – 10.000 | 0% |
| 10.001 – 20.000 | 10% |
| 20.001 – 40.000 | ; |
| Πάνω από 40.000 | ; |